Aratz-Matxinbenta

Aratz-Matxinbenta Gipuzkoako Beasain, Azpeitia eta Itsasoko mugan dagoen etxagunea edo herria da, eliza propioarekin, San Martin Loinazkoaren eliza.

 Geografia 
Auzoaren alde bat Beasainen dago eta errekaren bestaldean dauden etxeak Azpeitia dira (Eizagirre auzoaren parte lirateke).  Bi hauen hegoaldean dauden etxeak Ezkio-Itsasoko udalerriaren parte dira (Itsasokoak, zehazkiago, herri hau udalerri izan denean), Zaraia errekaren beste aldean. Matxinbenta eta Matximenta formekin ere ezaguna da herria, eta biztanle-entitate desberdin gisa ageri dira zenbait datutegitan, baina Euskaltzaindiaren arabera Aratz-Matxinbenta da toponimoa euskaraz.

Herriko lur azalerari begiratuta %46,7 da Azpeitia, %43,7 Beasain eta %9,6 Itsaso. Udalerrien mugek bat egiten duten tokian mugarri batek markatzen du puntua.

Bertatik igarotzen den erreka Ibaieder da, Urolaren emaileetako bat eta Zaraia errekarekin hiru herriak elkartzen diren puntuan bat egiten du.

 Demografia 

Beasaingo aldeak, 2001. urteko erroldan 30 biztanle zituen, eta 2021. urtekoan, 14. Ezkio-Itsasoko erroldak 16 2001.ean eta 7 2021.ean.

 Herritar ezagunak 
 Nikolas Segurola (1939-2023), artzaina, bertsolaria eta frantziskotar fraidea.

 Erreferentziak 

 Kanpo estekak 

Kategoria:Azpeitiko auzoak
Kategoria:Beasaingo auzoak
Kategoria:Itsaso (Gipuzkoa)
Kategoria:Gipuzkoako herriak
Kategoria:Aratz-Matxinbenta